Woensdag 24 April 2019	Geplaas deur Sophia Kapp
Lees 2000 tye
Weet jy hoekom 'n sepie 'n sepie is, hoekom jy so seerkry as iemand met jou sarkasties is, en hoekom oefenklere al hoe duurder raak, al bedek dit al hoe minder? Lees hier:
Sondag 21 April 2019	Geplaas deur Jana Luther
Lees 1010 tye
Donderdag 18 April 2019	Geplaas deur Sophia Kapp
Lees 1936 tye
As daar nou 'n manier is om 'n skoolkind maagpyn te gee, 'n onderwyser lus te maak vir drank en 'n subredakteur na 'n rooi pen te laat gryp, is dit as 'n mens die aktief-passief-kwessie ophaal. (Ja, "aktief en passief" is korrek vir "bedrywende en lydende vorm". In Nederlands is dit die "actief en passief" en in Duits die "Activ und Passiv". Ander Germaanse tale gebruik dus deurlopend ook die Romaanse name vir die taalbousels.) Dié kouekoors is eintlik gans onnodig, want so ingewikkeld is dit ook nie. Daar is eintlik net twee belangrike goed om te onthou by die omskakeling van die aktiewe sin na 'n passiewe konstruksie: 1) Die passief word spesifiek gebruik om van die onderwerp ontslae te raak, en 2) in die verlede tyd word die passiefhulpwerkwoord is oorwegend gebruik, nie was nie.
Veels geluk, WAT, met die verskyning van Deel 15!
Donderdag 18 April 2019	Geplaas deur Jana Luther
Lees 1493 tye
Op Woensdagmiddag 17 April 2019, in die Sasol-kunsmuseum op Stellenbosch, is Deel 15 van die Woordeboek van die Afrikaanse Taal (die WAT) bekend gestel, die tweede deel van die letter S (wat uiteindelik uit drie dele sal bestaan), van skool tot by Sri Lanka (724 bladsye, plus 22 inleidende bladsye).
S tot by skooi het op 29 Oktober 2013 verskyn. Aan die nuutste deel van die WAT het die sewe redaksielede en hul medewerkers dus vyf jaar gewerk.
Klink vyf jaar lank? Onthou dan 'n bietjie dat Afrikaans in al sy verskyningsvorme in die WAT neerslag vind. Reeds van 1926 af word daar aan dié omvattende woordeboek geskryf – tot die laat jare tagtig van die vorige eeu met die hand op kaartjies en op tikmasjiene!